Hemserekanê HDPyî yê Amedî Hulya Alokmen Uyanik û Zeyat Ceylanî derheqê plan û stratejîyanê HDPyî de ANFyî reyde qisey kerd.
Hulya Alokmen Uyanik vat: ''HDPyî tim xetêka newîye daye verê xo. Reyna zî dewlete tim xîret kena ke têkilîya şarî ya bi HDPyî qels bikera. Çareserkerdişê pêro meselyanê Tirkîya HDP de yo. Nê esasî ser o eke merdim biverdo ke şar hîna zêdêr dormeyê HDPyî de kom bibo û wayîrê HDPyî bivejo meydanê têkoşînî reyna do bêrê zêdekerdene û vengê xo hîna berzêr bikero. Hêvî û cayê têkoşînî û cayê çareserkeridşê meseleyan HDP yo. Cayê cinîyan, ciwanan û pêro dînamîkan HDP yo.  Bi na qerardarîye ma hêzê kongreya xo reyde do dewam bikerê.''
Hemserek Zeyat Ceylanî vat: ''HDPyî xo seba ameyoxî kongreya xo de amade kerd. Şar bi hawayêê coşî tewrê kongre bi. Vera HDPyî hêrişî, dişmenîye, kayê gemarinî estê. AKP û MHP bi destbendkerişan, tepiştişan wazenê ke HDP bêhêz bikero û teslîm bigêro. La kongre de nê hesabî pêro pûç bîyî û ame dîyene ke HDP hêvî yo. HDP seba mesleya kurdî û yewîya neteweyîye do bikerê rojdem. HDP bi têkoşînê xo berê demokarsîyî do abikero. Her hetî ra do xo rêxistin û înşa bikero. Ma do vera polîtîkayanê ke xizanîye virazenê tekoşîn bikerê. Ma do zo seba îqtîdarî amade bikerê. Seba naye HDPyî gamêka newîye eşte.''
